open-index/open-wikipedia-markdown huggingface dataset:
Räpylä-Niiranen

**Räpylä-Niiranen** on pohjoissavolaisessa kansanperinteessä esiintyvä henkilö, jonka sanotaan olleen veden alla yhtä kotonaan kuin maanpinnalla. Kertomusten mukaan hänellä oli käsissään ja jaloissaan räpylät kuten vesilinnulla ja hän pystyi sukeltamaan järvien pohjaan ja olemaan siellä pitkiä aikoja. Hänen kerrotaan kyenneen muun muassa talvella sukeltamaan avantoon järven rannassa ja kömpimään ulos toisesta avannosta järven vastarannalla.  

Räpylä-Niirasen kerrotaan asuneen Iisalmessa. Perimätiedon mukaan 1800-luvun loppupuolella oli vielä elossa vanhoja ihmisiä, jotka olivat nähneet hänet. Tämän perusteella hän on ilmeisesti elänyt 1700- ja 1800-lukujen taitteessa.

Erään tarinan mukaan Räpylä-Niiranen auttoi kerran nostamaan Iisalmen kirkon kelloa, joka oli isonvihan aikana upotettu läheiseen Poroveden Kirkonsalmeen jottei se joutuisi vainovenäläisten käsiin. Räpylä-Niiranen sukelsi pohjaan ja kiinnitti nostoköyden kelloon, ja talkooväki rupesi kiskomaan kelloa ylös. Pinnalle tultuaan kello kuitenkin lipsahti köysistä ja vajosi takaisin pohjaan. Räpylä-Niiranen yritti kiinnittää köyttä uudestaan, mutta palasi takaisin ja kertoi, että järvessä asuvat menninkäiset olivat kieltäneet viemästä kelloa: ”Jos vielä kiinnität, jäät itse tänne kellon pantiksi”. Kello jäi pohjaan. Toisen tarinan mukaan hän löysi Saunaniemen Saunakallion alle johtavan vedenalaisen käytävän: luolassa kävi kuitenkin niin kova virta, ettei hän uskaltanut mennä sitä tutkimaan.

Räpylä-Niiranen on myös Kansanmusiikki-instituutin julkaisemassa *Pelimanni 8bit* -videopelissä hahmo, joka antaa pelihahmolle kyvyn liikkua veden alla ja joka pelaajan täytyy päihittää kentän läpäistäkseen.

## Lähteet
* 

## Aiheesta muualla

* Tervo-seuran kokoamia tarinoita, mukana myös joitain tarinoita Räpylä-Niirasesta
HFR

**HFR** tai **Hfr** voi tarkoittaa ainakin seuraavia asioita:

* Helsinki Freedom Records, levy-yhtiö
* High Frame Rate (korkea kuvataajuus), elokuvien esitystekniikka
* Hfr solu (*high-frequency recombination cell*), bakteerityyppi
Pete Fountain

**Pete Fountain** (3. heinäkuuta 1930 New Orleans, Louisiana – 6. elokuuta 2016 New Orleans, Louisiana) oli yhdysvaltalainen jazzia soittanut klarinetisti. Hän sai vahvoja vaikutteita Benny Goodmanilta ja Irving Fazolalta. Hän soitti Junior Dixieland Bandin ja Phil Ziton kanssa. Vuosina 1950–1954 hän teki merkittävästi yhteistyötä Basin Street Sixin kanssa; sen kanssa hän myös teki ensilevytyksensä.

Vuonna 1955 Fountainista tuli Dukes of Dixielandin jäsen. Suuren läpimurtonsa hän teki soittamalla *[[The Lawrence Welk Show]]’ssa* vuosina 1957–1959. Hän perusti tämän jälkeen oman klubinsa New Orleansiin. Hän vetäytyi tältä alalta vuonna 2003. Hän teki huomattavia levytyksiä muun muassa Coral-levymerkille vuosina 1959–1965.

## Lähteet
Atis Stepiņš

**Atis Stepiņš** (19. toukokuuta 1958 Liepāja – 20. lokakuuta 2013) oli latvialainen säveltäjä ja urkuri. Hän valmistui Latvian valtionkonservatoriosta/musiikkiakatemiasta, jossa hän oli opiskellut pianon- sekä urkujensoittoa sekä Ādolfs Skulten johdolla säveltämistä. Hän aloitti pianonsoiton ja urkuimprovisaation opettamisen entisessä opinahjossaan, ja vuonna 1990 hän aloitti toimimisen Pyhän Paavalin luterilaisen kirkon urkurina. Stepiņš osallistui useisiin kansainvälisiin urkukilpailuihin ja muun muassa voitti palkinnon Speyerissä, Saksassa vuonna 1990.

## Lähteet
Ādolfs Skulte

**Ādolfs Skulte** (28. lokakuuta 1909 Kiova – 20. maaliskuuta 2000) oli latvialainen säveltäjä. Hänen isänsä Pēteris Skulte oli Latviasta ja äitinsä Victoria Rizzolatti italialainen. Skulte syntyi Ukrainassa, mutta hänen perheensä palasi vuonna 1921 asumaan Latviaan. Hän opiskeli insinööritaitoa Latvian yliopistossa ja säveltämistä konservatoriossa. Myöhemmin hän itse opetti samaisessa konservatoriossa.

Vuosina 1948–1955 ja uudelleen 1957–1972 Skulte toimi Latvian Jāzeps Vītols -musiikkiakatemian sävellysjaoksen johdossa. Hänet valittiin professoriksi vuonna 1952. Hänen sävellystyylinsä viittasi impressionismiin. Hänen tuotantoonsa kuuluu muun muassa oopperoita, baletteja, yhdeksän sinfoniaa ja pianomusiikkia.

## Lähteet
Belleville Bulls

**Belleville Bulls** oli kanadalainen jääkiekkoseura, joka pelasi Ontarion junioriliigan Itäisen konferenssin itädivisioonassa. Seuran kotikaupunki oli Belleville Ontariossa. Vuonna 2015 seura muutti nimekseen Hamilton Bulldogs.

## Aiheesta muualla
* Belleville Bullsin verkkosivut 
* Belleville Bullsin EliteProspects sivut
Kingston Frontenacs

**Kingston Frontenacs** on kanadalainen jääkiekkoseura, joka pelaa Ontarion junioriliigan Itäisen konferenssin itädivisioonassa. Seuran kotikaupunki on Kingston Ontariossa.

## Joukkue kaudella 2025–2026

*Lähde: EliteProspects*

## Valmennus & Joukkueenjohto
* **Päävalmentaja:** Troy Mann 
* **Apuvalmentaja:** Chris Longo 
* **Apuvalmentaja:** Patrick Sanvido 
* **Maalivahtivalmentaja:** Tyson Teichmann 
* **Videovalmentaja:** Ryan Lennon 
* **Fysiikkavalmentaja:** Sydney Merriam 
* **Huoltopäällikkö:** Brooks Taylor 
* **Puheenjohtaja:** Doug Springer 
* **Toimitusjohtaja:** Kory Cooper 
* **Apulaistoimitusjohtaja:** Ethan O'Rourke 
* **Henkilöstöjohtaja:** Bob Breckles 

*Lähde: EliteProspects*

## Lähteet

## Aiheesta muualla
* Kingston Frontenacsin verkkosivut 
* Kingston Frontenacsin EliteProspects sivut
Peterborough Petes

**Peterborough Petes** on kanadalainen jääkiekkoseura, joka pelaa Ontarion junioriliigan Itäisen konferenssin itädivisioonassa. Seuran kotikaupunki on Peterborough Ontariossa.

## Joukkue kaudella 2025–2026

*Lähde: EliteProspects*

## Valmennus & Joukkueenjohto
* **Päävalmentaja:** Rob Wilson 
* **Apuvalmentaja & Henkilöstöjohtaja:** Patrick O'Connor 
* **Apuvalmentaja:** Nate Oke 
* **Apuvalmentaja:** Andrew Verner 
* **Videovalmentaja:** Noah Bucholtz 
* **Videovalmentaja & Toimitusjohtajan erityisavustaja:** Alex Darling 
* **Mentaalivalmentaja:** Brenley Shapiro 
* **Fysiikkavalmentaja & Huoltopäällikkö:** Brian Miller 
* **Toimitusjohtaja:** Mike Oke 
* **Kykyjenetsinnänjohtaja:** Chris McNamara 
* **Fysiikkavalmennuksenjohtaja:** Josh Gillam 

*Lähde: EliteProspects*

## Lähteet

## Aiheesta muualla
* Peterborough Petesin verkkosivut 
* Peterborough Petesin EliteProspects sivut
Mestarien liigan kauden 2013–2014 pudotuspelit

Jalkapallon **Mestarien liigan kauden 2013–2014 pudotuspelit** pelattiin 18. helmikuuta – 24. toukokuuta 2014. Pudotuspelien kaikki ottelut pelattiin kaksiosaisina, paitsi loppuottelu, joka pelattiin yksiosaisena Estádio da Luzilla, Lissabonissa.

## Ohjelma

Kaikki pudotuspelivaiheen otteluparien arvonnat suoritetaan UEFA:n pääkonttorissa Nyonissa, Sveitsissä.

## Eteneminen

Pudotuspelien ensimmäiselle kierrokselle selvisivät lohkojen ensimmäiseksi ja toiseksi sijoittuneet, yhteensä 16 joukkuetta. Ensimmäisellä kierroksella samaan ottelupariin ei voi päästä kahta joukkuetta samasta maasta. Puolivälieristä lähtien arvonta on vapaa.

Pudotuspeleissä joukkue, joka johtaa kahden ottelun jälkeen otteluiden yhteistuloksen perusteella etenee seuraavalle kierrokselle. Jos pudotuspeleissä joukkueiden yhteistulos kahdesta ottelusta on tasan, eikä kumpikaan etene jatkoon vierasmaalisäännön turvin, pelataan yhteensä 30 minuutin jatkoaika, kaksi kertaa 15 minuuttia. Jos ottelu on edelleen tasan jatkoajan jälkeen, seuraa rangaistuspotkukilpailu. Myös jatkoajalla vierasmaalisääntö otetaan huomioon.

## Joukkueet

## Pudotuspelikaavio

## Neljännesvälierät

Neljännesvälieräparien arvonta suoritettiin 16. joulukuuta 2013. Ensimmäiset osaottelut pelattiin 18., 19., 25. ja 26. helmikuuta 2014. Toiset osaottelut pelattiin 11., 12., 18. ja 19. maaliskuuta 2014.

|-
| colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin.
|}

### Ensimmäiset osaottelut























### Toiset osaottelut























## Puolivälierät

Puolivälieräparien arvonta suoritettiin 21. maaliskuuta 2014. Ensimmäiset osaottelut pelattiin 1. ja 2. huhtikuuta 2014. Toiset osaottelut pelattiin 8. ja 9. huhtikuuta 2014.

|-
| colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin.
|}

### Ensimmäiset osaottelut











### Toiset osaottelut











## Välierät

Välieräparien arvonta suoritettiin 11. huhtikuuta 2014. Ensimmäiset osaottelut pelattiin 22. ja 23. huhtikuuta 2014. Toiset osaottelut pelattiin 29. ja 30. huhtikuuta 2014.

|-
| colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin.
|}

### Ensimmäiset osaottelut





### Toiset osaottelut





## Loppuottelu

Loppuottelu pelattiin 24. toukokuuta 2014 Estádio da Luzilla, Lissabonissa.

## Lähteet
Jānis Mediņš

**Jānis Mediņš** (9. lokakuuta 1890 Riika – 1966) oli latvialainen säveltäjä. Myös hänen vanhemmat veljensä Jāzeps ja Jēkabs Mediņš olivat säveltäjiä. Hän opiskeli lapsena pianon-, viulun- ja sellonsoittoa. Ensimmäiset laulunsa säveltäjä kirjoitti vuonna 1909, ja vuonna 1913 hän aloitti oopperan *Uguns un nakts* säveltämisen. Alkuperäinen tarkoitus oli oopperan valmistuminen lokakuuhun 1915 mennessä. Ensimmäisessä maailmansodassa Mediņš kuitenkin johti armeijan orkesteria, ja sodan lopuksi hän joutui Siperiaan. 

Mediņš toimi myöhemmin Latvian konservatoriossa orkesterinjohdon ja instrumentaation opettajana. Hän oli yksi Latvian kansallisoopperan kapellimestareista ja johti lisäksi Latvian radion orkesteria. Neuvostomiehityksen alettua vuonna 1944 Mediņš pakeni Saksan kautta Tukholmaan.

*Uguns un natks* -ooppera loi yhdessä Alfrēds Kalniņšin *[[Baņuta]]n* kanssa latvialaisen oopperagenren. Lisäksi Mediņš sävelsi muun muassa ensimmäisen latvialaisen pianokonserton (1932) ja baletin (*Mīlas uzvara*). Säveltäjän teosten määrä on yli 300. Häneen vaikuttivat latvialaisen kansanmusiikin ohella Richard Straussin ja Richard Wagnerin musiikki sekä ranskalainen impressionismi. Varsinkin Mediņš Latviasta poistumisen jälkeen hänen työnsä painottui kamarimusiikkiin orkesteriteosten sijasta. Hän sävelsi myös yksinlauluja.

## Lähteet
Pähkinälinnan kihlakunta

**Pähkinälinnan kihlakunta** () oli kihlakunta Venäjän keisarikunnan Pietarin kuvernementissa. Kihlakunta sijaitsi Laatokan eteläpäässä ja sen poikki virtasi Nevajoki. Pohjoisessa se rajoittui Suomen suuriruhtinaskuntaan, lännessä Pietarin kihlakuntaan ja Tsarskoje Selon kihlakuntaan, idässä Uuden-Laatokan kihlakuntaan ja etelässä Novgorodin kuvernementtiin. Kihlakunnan hallintokaupunki oli Pähkinälinna.

Vuoden 1897 väestönlaskennassa kihlakunnan asukkaista venäläisiä oli 55,3 %, suomalaisia 39,3 %, saksalaisia 1,8 % ja puolalaisia 1,7 %.
Tsarskoje Selon kihlakunta

**Tsarskoje Selon kihlakunta** (, myös *Saaren kihlakunta*) oli kihlakunta Venäjän keisarikunnan Pietarin kuvernementissa. Kihlakunta sijaitsi sisämaassa kuvernementin keskiosassa. Pohjoisessa se rajoittui Pietarin kihlakuntaan, idässä Pähkinälinnan kihlakuntaan ja Novgorodin kuvernementtiin, etelässä Lugan kihlakuntaan sekä lännessä Jaaman kihlakuntaan ja Pietarhovin kihlakuntaan. Kihlakunnan hallintokaupunki oli Tsarskoje Selo.

Vuoden 1897 väestönlaskennassa kihlakunnan asukkaista venäläisiä oli 65,5 %, suomalaisia 25,7 %, virolaisia 2,5 %, saksalaisia 2,1 % ja puolalaisia 1,9 %.
Pietarhovin kihlakunta

**Pietarhovin kihlakunta** () oli kihlakunta Venäjän keisarikunnan Pietarin kuvernementissa. Kihlakunta sijaitsi Suomenlahden itäpäässä sen etelärannalla. Idässä kihlakunta rajoittui Tsarskoje Selon kihlakuntaan ja lännessä Jaaman kihlakuntaan. Kihlakunnan hallintokaupunki oli Pietarhovi.

Vuoden 1897 väestönlaskennassa kihlakunnan asukkaista venäläisiä oli 67,7 %, suomalaisia 13,2 %, virolaisia 6,2 %, inkerikkoja 4,7 %, saksalaisia 2,4 % ja puolalaisia 1,9 %.
Jaaman kihlakunta

**Jaaman kihlakunta** () oli kihlakunta Venäjän keisarikunnan Pietarin kuvernementissa. Kihlakunta sijaitsi Suomenlahden etelärannalla. Idässä se rajoittui Pietarhovin kihlakuntaan ja Tsarskoje Selon kihlakuntaan, kaakossa Lugan kihlakuntaan, etelässä Outovan kihlakuntaan ja lännessä Vironmaan kuvernementtiin. Kihlakunnan hallintokaupunki oli Jaama.

Vuoden 1897 väestönlaskennassa kihlakunnan asukkaista venäläisiä oli 50,9 %, virolaisia 21,9 %, suomalaisia 14,2 %, inkerikkoja 7,8 % ja saksalaisia 2,6 %.

Vuodesta 1922 alkaen alueen nimenä oli **Kingiseppin kihlakunta**.
Outovan kihlakunta

**Outova kihlakunta** () oli kihlakunta Venäjän keisarikunnan Pietarin kuvernementissa. Kihlakunta sijaitsi kuvernementin länsiosassa Peipsijärven itäpuolella. Lännessä se rajoittui Vironmaan kuvernementtiin, pohjoisessa Pietarin kuvernementin Jaaman kihlakuntaan, idässä Lugan kihlakuntaan ja etelässä Pihkovan kuvernementtiin. Kihlakunnan hallintokaupunki oli Outova.

Vuoden 1897 väestönlaskennassa kihlakunnan asukkaista venäläisiä oli 88,9 % ja virolaisia 10,5 %.
Ylä-Laukaan kihlakunta

**Ylä-Laukaan kihlakunta** () oli kihlakunta Venäjän keisarikunnan Pietarin kuvernementissa. Lännessä kihlakunta rajoittui saman kuvernementin Outovan kihlakuntaan, pohjoisessa Jaaman kihlakuntaan ja Tsarskoje Selon kihlakuntaan, idässä Novgorodin kuvernementtiin ja etelässä Pihkovan kuvernementtiin. Kihlakunnan hallintokaupunki oli Ylä-Laukaa.

Vuoden 1897 väestönlaskennassa kihlakunnan asukkaista venäläisiä oli 91,7 %, virolaisia 3,6 % ja latvialaisia 1,3 %.
Onegan kihlakunta

**Onegan kihlakunta** () oli kihlakunta Venäjän keisarikunnan Arkangelin kuvernementissa. Kihlakunta sijaitsi Vienanmereen kuuluvan Äänislahden ympärillä ja Äänisjoen varrella. Lännessä se rajoittui saman kuvernementin Kemin kihlakuntaan ja etelässä Aunuksen kuvernementtiin. Idässä rajanaapureita olivat samaan kuvernementtiin kuuluneet Arkangelin kihlakunta, Holmogoryn kihlakunta ja Šenkurskin kihlakunta. Kihlakunnan hallintokaupunki oli Onega.

Vuoden 1897 väestönlaskennassa kihlakunnan asukkaista 99,6 % oli venäläisiä.
Pietarin kihlakunta

**Pietarin kihlakunta** () oli kihlakunta Venäjän keisarikunnan Pietarin kuvernementissa. Kihlakunta sijaitsi Suomenlahden itäpäässä Suomen suuriruhtinaskuntaan kuuluneen alueen eteläpuolella ja ulottui etelässä hiukan Nevajoen eteläpuolelle. Idässä se rajoittui Pähkinälinnan kihlakuntaan ja etelässä Tsarskoje Selon kihlakuntaan. Kihlakunnan hallintokaupunki oli Venäjän keisarikunnan pääkaupunki Pietari.

Vuoden 1897 väestönlaskennassa kihlakunnan asukkaista venäläisiä oli 85,4 %, saksalaisia 4,0 %, suomalaisia 2,9 % ja puolalaisia 2,8 %.

Vuodesta 1914 alkaen alueen nimenä oli **Petrogradin kihlakunta** ja vuodesta 1924 vuoteen 1927 **Leningradin kihlakunta**.
Uuden-Laatokan kihlakunta

**Uuden-Laatokan kihlakunta** () oli kihlakunta Venäjän keisarikunnan Pietarin kuvernementissa. Kihlakunta sijaitsi Laatokan kaakkoisrannalla kuvernementin itäosassa. Lännessä se rajoittui Pähkinälinnan kihlakuntaan, pohjoisessa Aunuksen kuvernementtiin, idässä ja etelässä Novgorodin kuvernementtiin. Kihlakunnan hallintokaupunki oli Uusi-Laatokka.

Vuoden 1897 väestönlaskennassa kihlakunnan asukkaista 99,1 % oli venäläisiä.

Vuodesta 1923 alkaen alueen nimenä oli **Olhavan kihlakunta**.
4Minute

**4Minute** () oli viisihenkinen eteläkorealainen tyttöbändi. Yhtye perustettiin vuonna 2009 ja sen levy-yhtiönä toimi Cube Entertainment. Yhtye julkaisi musiikkia lähinnä koreaksi, mutta välillä myös japaniksi. Yhtyeeseen kuuluivat jäsenet Nam Ji-hyun, Heo Ga-yoon, Jeon Ji-yoon, Kim Hyun-ah ja Kwon So-hyun. Yhtye julkaisi ensimmäisen singlensä "Hot Issue" vuonna 2009, ja joulukuussa 2010 ensimmäisen japaninkielisen albuminsa *[[Diamond (4Minuten albumi)|Diamond]]*. He julkaisivat ensimmäisen kokopitkän koreankielisen albuminsa vuonna 2011, joka on nimeltään *[[4Minutes Left]]*. 4Minute on julkaissut myös seitsemän minialbumia: *For Muzik* (2009), *Hit Your Heart* (2010), *Volume Up* (2012), *Name Is 4Minute* (2013), *4Minute World* (2014), *Crazy* (2015) ja *Act. 7* (2016).

4Minute hajosi vuonna 2016, kun yhtyeen jäsenet eivät päässeet yksimielisyyteen sopimuksissaan levy-yhtiön kanssa.

## Julkaisut
### Albumit
* *For Muzik For Asia* (2010)
* *DIAMOND* (2010)
* *4minutes Left* (2011)

### EP:t
* For Muzik (2009)
* Hit Your Heart (2010)
* Heart to Heart (2011)
* Volume Up (2012)
* Name Is 4minute (2013)
* 4minute World (2014)
* Crazy (2015)
* Act. 7 (2016)

## Lähteet

## Aiheesta muualla
Jacob Gustaf De la Gardie

**Jacob Gustaf De la Gardie** (16. kesäkuuta 1768 – 26. huhtikuuta 1842) oli ruotsalainen kreivi, sotilas ja poliitikko, joka toimi valtiopäivien maamarsalkkana 1834-1835. Hän teki ensin uraa armeijassa, ja eteni ratsuväen kenraaliksi 1826. Hän oli diplomaattina Wienissä vuosina 1799–1801. Myös politiikassa hänellä oli usein näkyvä rooli "gustaviaanien" johtajana.

## Lähteet
Rock Summer

**Rock Summer** on Tallinnassa, Virossa laululavalla vuosina 1988–1997 järjestetty rock-festivaali. Ensimmäisenä vuotena tapahtumasta käytettiin nimeä Glasnost Rock – Rock For Peace!. Kesäkuussa 2013 järjestettiin samassa paikassa Rock Summer 25 -festivaalit.

## Vuoden 1988 festivaalien esiintyjät

Festivaalit pidettiin 26.- 28. elokuuta 1988 Tallinnan laululavalla.

### Virolaiset artistit

* G.G.G.
* Lainer
* Singer Vinger
* Ultima Thule
* Rock Hotel
* Ivo Linna ja In Spe & Kiigelaulukuuik
* Vitamiin
* Mahavok
* Seitsmes Meel

### Kansainväliset artistit

* La Torre (Argentiina)
* Citron (Tšekkoslovakia)
* Mamba (Suomi) 
* Eppu Normaali (Suomi) 
* Leningrad Cowboys/Sleepy Sleepers (Suomi)
* Juice Leskinen & Huhtikuu ’88 (Suomi)
* Pave Maijanen (Suomi) 
* Balkan Air (Italia) 
* Dinamik (Neuvostoliitto)
* Dialog (Neuvostoliitto)
* The Leather Nun and Sky High (Ruotsi); 
* Big Country (UK)
* Public Image Ltd/PiL (UK)
* Steve Hackett (UK)
* Stone (yhtye) (Suomi)

Juontajina toimivat Ivo Linna (Viro) ja Joke Linnamaa (Suomi). 

## Lähteet

## Aiheesta muualla
*
Seija-myrsky

**Seija-myrsky** oli Suomea 13. joulukuuta 2013 koetellut harvinaisen voimakas talvimyrsky. Myrskyn on kuvailtu olleen paikoin jopa voimakkaampi kuin joulukuussa 2011 riehuneen Tapani-myrskyn. Myrskyn aikana kovin maa-alueilla mitattu puuska oli 29,8&nbsp;m/s, ja se mitattiin Helsinki-Vantaan lentoasemalla. Merialueilla kovin puuska mitattiin Raumalla, ja sen nopeus oli 36,8&nbsp;m/s. Kovin keskituuli merellä, 30,7&nbsp;m/s, mitattiin Kaskisissa, ja se sivusi voimassa olevaa keskituuliennätystä. Noin 31&nbsp;m/s keskituuli on mitattu Suomessa nyt neljä kertaa (30,5&ndash;31,4&nbsp;m/s). Aallokko oli Seija-myrskyssä kovaa Suomen merialueilla, erityisesti Selkämerellä, jossa merkitsevä aallonkorkeus oli lähes 6 metriä. Merivesi myös nousi korkealle länsirannikolla ja Suomenlahden itäosissa.

Myrsky katkoi sähköt yli 200&nbsp;000 kotitaloudelta eli yhtä monelta kuin Tapani- ja Eino-myrskykin. Eniten sähköttömiä asiakkaita oli Lounais-Suomessa, jossa noin 86&nbsp;000 kotitaloutta oli ilman sähköä. Myös rataverkko kärsi vahinkoja, kun neljä rataa oli poikki kaatuneiden puiden takia. Myrsky tuhosi metsää maa- ja metsätalousministeriön mukaan arviolta 15&ndash;60 miljoonan euron arvosta. Pelastuslaitoksia hälytettiin myrskyn takia vahingontorjuntatehtäviin 1&nbsp;040 kertaa.

Seija-myrskyn aikana Kainuuseen, osaan Pohjois-Pohjanmaata ja Etelä-Lappiin satoi jopa 20 senttiä lunta, mikä yhdessä kovan tuulen kanssa lisäsi etenkin Kainuun eteläosissa sähkökatkosten määrää.

## Lähteet
Marsfjället

**Marsfjället**(eteläsaameksi Maaresvaerie) on vuori tai tunturi Vilhelminan kunnassa Västerbottenin läänissä, Ruotsissa. Sen huippu on 1590 metriä merenpinnan yläpuolella.
Marsfjälletin huippu on Ruotsin korkein kohta Norra Storfjälletin ja Sylarna-vuorten välillä. Huipulle johtaa merkitty kävelyreitti.

## Lähteet
Palettiviiriäiskyyhky

**Palettiviiriäiskyyhky** (*Geotrygon saphirina*) on kyyhkyihin kuuluva lintulaji. Lajia tavataan Etelä-Amerikassa. 

## Koko ja ulkonäkö
Palettiviiriäiskyyhky voi kasvaa 22&ndash;26 cm pitkäksi ja ruumiinrakenteeltaan se on tukevahko. Palettiviiriäiskyyhkyn päälaki on tumman sininen, vihreä tai violetti, naama on valkoinen ja lajilla on musta nokasta lähtevä juova. Niskassa on kiiltävän vihreä ja violetti laikku, yläperä on safiirinsininen. Linnun selkä ja siivet ovat punaruskeat ja vatsa on harmaa. Naaras on yleisväritykseltään koirasta harmaampi ja vatsassa on oliivinruskea vivahde.

## Levinneisyys ja elintavat
Palettiviiriäiskyyhkyllä on 3 alalajia. Näistä *G. s. purpurata*, jota toisinaan pidetään omana lajinaan *G. purpurata*, elää Kolumbiassa ja Ecuadorin luoteisosassa, *G. s. rothschildi*-alalajia tavataan ainoastaan Kaakkois-Perusta ja nimialalaji *G. s. saphirina* elää Ecuadorin eteläosista Peruun ja pienellä alueella läntisimmässä Brasiliassa. Laji elää kosteiden ainavihantien metsien pohjakerroksissa. Tyypillisesti palettiviiriäiskyyhkyn elinympäristöt sijaitsevat 600&ndash;1&nbsp;000 metrin korkeudessa merenpinnasta. Palettiviiriäiskyyhkyt liikkuvat tyypillisesti yksin tai pareittain ja niiden ravintoa ovat siemenet ja pienet selkärangattomat eläimet. 

Palettiviiriäiskyyhkykannan kokoa ei ole arvioitu, mutta sitä kuvataan harvinaiseksi ja sen esiintymisalue on pirstaleinen. Lajin kantaa uhkaa sopivien elinympäristöjen hävittämienn karjan laidunmaiksi, soijan viljelyyn ja teiden rakentamisen vuoksi. Myös metsästys voi olla uhka palettiviiriäiskyyhkyille.

## Lähteet
Billy Rose

**William Samuel Rosenberg** (6. syyskuuta 1895 New York – 10. helmikuuta 1966 Jamaika), paremmin tunnettu nimellä **Billy Rose**, oli yhdysvaltalainen Broadway-sanoittaja, tuottaja ja teatterinomistaja. Hän sanoitti 1920-luvulta 1950-luvulle jatkuneella urallaan 11 Broadway-produktiota ja monista hänen sanoittamistaan kappaleista tuli ajan populaarimusiikin hittejä. Rosen sanoittamiin kappaleihin kuuluvat muun muassa ”Me and My Shadow” (1927), ”Without a Song” (1929), ”More Than You Know” (1929) ja ”It’s Only a Paper Moon” (1933).

Rose järjesti *akvakadeiksi* () kutsuttuja suuren mittakaavan uinti- ja lauluesityksiä vuoden 1939 New Yorkin maailmannäyttelyyn ja seuraavan vuoden Golden Gate International Expositioniin San Franciscossa. Hän omisti New Yorkissa useita ravintoloita ja yökerhoja ja hankki 1950–1960-luvuilla omistukseensa myös kaksi teatteria.

Billy Rose oli naimisissa viidesti. Yksi hänen vaimoistaan oli näyttelijä-laulaja Fanny Brice. Rose kuoli keuhkokuumeeseen helmikuussa 1966 Jamaikalla sijaitsevassa loma-asunnossaan.

Vuonna 1970 Rose valittiin postuumisti Songwriters Hall of Fameen.

## Lähteet
Séléka

**Séléka** eli **Séléka CPSK-CPJP-UFDR** on Keski-Afrikan tasavallassa toimiva kapinallisliike. Sen nimi on sangon kieltä ja tarkoittaa liittoa. Seleka-liitto muodostui kolmesta aikaisemmasta kapinallisryhmästä: Union of Democratic Forces for Unity (UFDR), the Union of Republican Forces (UFR) ja Convention of Patriots for Justice and Peace (CPJP). Séléka perustettiin maan muslimienemmistöisessä pohjoisosassa, mutta kun se eteni voittoisana kohti etelän pääkaupunkiseutua, mukaan liittyi monenlaisia onnenonkijoita ja palkkasotilaita.

Sélékan keskeinen johtaja on UFDR:n Michel Djotodia. Maaliskuussa 2013 Séléka syrjäytti presidentti François Bozizén, ja huhtikuussa Djotodia julistautui presidentiksi.

## Lähteet
Jekaterina Šumilova

**Jekaterina Jevgenjevna Šumilova** (; s. 25. lokakuuta 1986) on venäläinen ampumahiihtäjä. 

Nové Měston MM-kilpailuissa 2013 Šumilova oli pikakilpailun viidestoista. Sotšin olympialaisissa 2014 hän oli mukana Venäjän naisten hopeaa saavuttaneessa viestijoukkueessa.
Kontiolahden MM-kilpailuissa 2015 hän sijoittui sprintissä kuudenneksi ja takaa-ajossa neljänneksi ja yhteislähdössä kymmenenneksi.

Šumilova aloitti kilpailemisen ampumahiihdon maailmancupissa kaudella 2011–2012, ja hänen parhaat sijoituksensa maailmancupissa ovat kuudennet sijat Hochfilzenin takaa-ajokilpailussa kaudella 2013–2014 ja Kontiolahden MM-sprintissä 2015. Cupin kokonaistilanteessa hän oli 31. kaudella 2012–2013. 

## Lähteet
*
Morone

**Morone** on välskärikalojen lahkoon (Acanthuriiformes) ja bassien heimoon (Moronidae) kuuluva kalasuku.

## Lajit
Sukuun kuuluu neljä lajia. 
**[[Morone americana]]* (Gmelin, 1789) - Amerikanbassi
**[[Morone chrysops]]* (Rafinesque, 1820) - Valkobassi
**[[Morone mississippiensis]]* Jordan & Eigenmann, 1887 - Keltabassi
**[[Morone saxatilis]]* (Walbaum, 1792) - Juovabassi

## Lähteet
Niklas Mannfolk

**Niklas Jan Anders Mannfolk** (s. 16. heinäkuuta 1984 Valkeakoskella) on suomalainen poliitikko. Hänet valittiin Suomen ruotsalainen kansanpuolueen (RKP) varapuheenjohtajaksi vuonna 2014.

Mannfolk oli RKP:n nuorisojärjestön Svensk Ungdomin puheenjohtaja. Hän aloitti tehtävässä toukokuussa 2012, voitettuaan liittokokouksen äänestyksessä vastaehdokkaansa Daniela Holmin äänin 45–27 . Vuonna 2013 hänet valittiin toiselle kaudelle. Hänen seuraajanaan aloitti Ida Schauman vuonna 2014. Ennen puheenjohtajuuttaan Mannfolk toimi Turun kauppakorkeakoulun ylioppilaskunnan puheenjohtajana 2008-2009, Turun yliopiston ylioppilaskunnan puheenjohtajana 2009-2011, sekä Liberaalit Opiskelijat LSK:n liittohallituksessa vuonna 2010.

Mannfolk kirjoitti ylioppilaaksi keväällä 2004 Turun Luostarivuoren lukiosta ja suoritti asepalveluksensa Porin Prikaatissa sekä Parolan Panssarikoulussa 2004-2005. Syksystä 2005 Mannfolk opiskeli Turun kauppakorkeakoulussa pääaineenaan kansainvälinen liiketoiminta ja sivuaineinaan logistiikka ja yritysjuridiikka. Hän valmistui kauppatieteiden maisteriksi keväällä 2012. Vuosina 2008–2009 hän toimi Turun kauppakorkeakoulun hallituksen jäsenenä.

Mannfolk toimi 2010–2012 Turun kaupungin lukio- ja ammattiopetuslautakunnan jäsenenä, sekä sen ruotsinkielisen jaoston  puheenjohtajana. Vuoden 2012 kunnallisvaalien jälkeen Mannfolk istuu Turun kaupungin tarkastuslautakunnassa. Eduskuntavaaleissa vuonna 2011 Mannfolk keräsi Varsinais-Suomen vaalipiirissä 812 ääntä, ja kunnallisvaaleissa 2012 100 ääntä. Eduskuntavaalien jälkeen hän työskenteli vuoden puolustusministeri Stefan Wallinin maakunta-avustajana, mutta erosi tehtävästään tullessaan valituksi Svensk Ungdomin puheenjohtajaksi. Vuonna 2008 Mannfolk oli työharjoittelussa Euroopan parlamentissa MEP Henrik Laxin toimistossa.  

Mannfolk oli ehdolla europarlamenttivaaleissa 2014, joissa hän keräsi 2485 ääntä. Eduskuntavaaleissa 2015 Mannfolk oli ehdolla Uudenmaan vaalipiiristä ja sai 277 ääntä.

Syyskuussa 2015 Mannfolk aloitti RKP:n lehdistöpäällikkönä. Tätä ennen hän oli työskennellyt analyytikkona Milttonilla..

## Lähteet

## Aiheesta muualla
* Niklas Mannfolkin kotisivut.
Pohjois-Karjalan maakuntaliitto

**Pohjois-Karjalan maakuntaliitto** on kuntayhtymä, jonka jäseniä ovat kaikki Pohjois-Karjalan 13 kuntaa. Pohjois-Karjalan maakuntaliitto perustettiin 21.4.1936. Nykyisin se on yksi Suomen kahdeksastatoista maakunnan liitosta. 

Maakuntaliiton tavoitteena on Pohjois-Karjalan tekeminen entistä paremmaksi paikaksi asua, opiskella, tehdä töitä ja yrittää. Liiton rooli aluekehityksessä on ennen muuta olla alueen toimijoiden yhteistyöjohtaja. Maakuntaliiton tehtäviä ovat maakunnan kehittäminen, maankäytön suunnittelu ja maakunnan etujen ajaminen.

Pohjois-Karjalan maakuntaliiton toiminnasta ja taloudesta päättää alueen kuntien valitsema Pohjois-Karjalan maakuntavaltuusto. Maakuntaliiton toimitilat ovat Joensuun vanhimmassa kivirakennuksessa, Pielisjoen linnassa. Liiton toimistossa työskentelee noin 40 henkilöä. Operatiivista toimintaa johtaa maakuntajohtaja Markus Hirvonen.

## Lähteet

## Aiheesta muualla
* Virtamo, Pekka: Pohjois-Karjalan maakuntaliitto ry. 1936-1985: puoli vuosisataa maakunnallista yhteistyötä. 1986. Pohjois-Karjalan maakuntaliiton julkaisuja, 0551-1925; n:o 5.
Tekstuaalinen transmissio

**Tekstuaalinen transmissio** eli välittyminen tarkoittaa tekstin siirtymistä yhdestä dokumentista toiseen. Esimerkiksi tekijän käsikirjoituksen latomisessa ja painamisessa kirjaksi on kyse tekstuaalisesta transmissiosta, samoin kuin tuon kirjan kappaleen käyttämisessä myöhemmin perustana uuden laitoksen laatimiselle. Jokainen transmission vaihe altistaa tekstin tekstuaaliselle variaatiolle, joka voi toteutua esimerkiksi tiedostamattomina kopiointi- tai painovirheinä tai tekijän tai editorin revisioina.

## Lähteet
Whistler Sliding Centre

**Whistler Sliding Centre** on kelkkailurata Whistlerissä Brittiläisessä Kolumbiassa Kanadassa.

## Historia
Whistler Sliding Centreä alettiin rakentaa kesäkuussa 2005, ja se valmistui joulukuussa 2007 Vancouverin olympialaisia varten. Se on maailman kovavauhtisin kelkkailurata. Olympialaisten harjoituksissa kuoli georgialainen ohjaskelkkailija Nodar Kumaritašvili. Radan osoittauduttua turhan vaaralliseksi, siihen on tehty uusia, alempia lähtöpaikkoja. Virallisia lähtöpaikkoja on nykyisin seitsemän. Nykyään rata toimii maailmancup- ja MM-kilpailuiden isäntäpaikkana ja kansallisena harjoituskeskuksena.

## Tietoja radasta

## Ennätykset

### Starttiennätykset

### Rataennätykset

## Lähteet
* Viralliset kotisivut 
* Whistler Sliding Centre Facts & Figures  WhistlerSlidingCentre.com 
* Whistler  IBSF.org 
* Whistler (Canada) FIL-luge.org 
* Whistler Sliding Centre Track Map  FIL-luge.org 
* http://www.fibt.com/fileadmin/results/Vancouver%20Olympic%20Games/Feb%2021%202Man%20results.pdf 

### Viitteet
Bob Russell

**Sidney Keith ”Bob” Russell** (25. huhtikuuta 1914 Passaic, New Jersey – 18. helmikuuta 1970 Beverly Hills, Kalifornia) oli yhdysvaltalainen sanoittaja. Hän aloitti uransa sanoittamalla vaudeville-musiikkia ja siirtyi myöhemmin elokuvamusiikin pariin.

Russellin sanoittamia kappaleita ovat muun muassa Duke Ellingtonin ”Don’t Get Around Much Anymore” (1942) ja ”Do Nothin’ till You Hear from Me” (1943), Billie Holidayn esittämä ”Crazy He Calls Me (1949) sekä The Hollies -yhtyeen tunnetuksi tekemä ”He Ain’t Heavy, He’s My Brother” (1969). Hänen kääntämiinsä vieraskielisiin kappaleisiin kuuluvat Alberto Domínguezin ”Frenesí”, Lorenzo Barcelatan ”Maria Elena” ja Ary Barroson ”Aquarela do Brasil” (engl. ”Brazil”).

## Lähteet
Juozas Gruodis

**Juozas Gruodis** (1884–1948) oli liettualainen säveltäjä. Hän yhdisteli kansanmusiikin elementtejä moderneihin sävellystekniikoihin. Hän oli myös kapellimestari ja johtava sävellysopettaja.

Gruodis pääsi Moskovan konservatorioon syksyllä 1915. Vuodesta 1920 lähtien hän opiskeli säveltämistä Leipzigin konservatoriossa, jossa häntä opettivat Stephan Krehl, Paul Graener ja Sigfrid Karg-Elert. Saksassa Gruodis kehitti oman kansallisromanttisen tyylinsä. Hän palasi Liettuaan vuonna 1924. Hän työskenteli muun muassa Kaunasissa ja oli konservatorioiden kunniajäsen Latviassa ja Helsingissä. Neuvostomiehityksen alkuvuosina Gruodis sai virallista tunnustusta, mutta myös voimakasta kritiikkiä soitinsävellystensä "formalistisista" aineksista.

Gruodiksen tuotantoon kuuluu muun muassa kymmeniä pianoteoksia, kuorosävellyksiä, yksinlauluja, baletti ja sävellyksiä sinfoniaorkesterille.

## Lähteet
Uudenkaledoniankäpinkäinen

**Uudenkaledoniankäpinkäinen** (*Edolisoma anale*) on käpinkäisten heimoon kuuluva varpuslintu.

## Levinneisyys
Uudenkaledoniankäpinkäistä tavataan Uudessa-Kaledoniassa. Sen kannaksi arvioidaan 10&nbsp;000–19&nbsp;999 yksilöä. Laji on luokiteltu silmälläpidettäväksi.

## Lähteet
Christoph Brandner

**Christoph Brandner** (s. 5. heinäkuuta 1975 Bruck an der Mur, Itävalta) on itävaltalainen jääkiekkovalmentaja ja entinen jääkiekkohyökkääjä. Brandner aloitti uransa kasvattajaseurassaan Kapfenberger SV:ssa vuonna 1990. Viimeiset ottelunsa Brandner pelasi kaudella 2011–2012 Klagenfurter AC:n joukkueessa.

## Ennen Pohjois-Amerikkaa

Brandner pelasi Itävallassa vuosina 1990–2000, edustaen maansa pääsarjassa pelanneita Kapfenbergeria sekä Klagenfurteria. Kaudella 2000–2001 Brandner pelasi Saksan pääsarjassa, DEL-liigassa. DEL-liigassa Brandner edusti Krefeld Pinguinea kolmen kauden ajan.

## Pohjois-Amerikassa

NHL-seura Minnesota Wild varasi Brandnerin vuoden  numerolla 237. Kaudeksi  siirtyikin Pohjois-Amerikkaan Wildin organisaatioon. Brandner pelasi Wildin farmiseurassa, AHL:ssä pelaavassa Houston Aerosissa. NHL-debyyttinsä hän teki 8. lokakuuta 2003 vierasottelussa Chicago Blackhawksia vastaan. Ensimmäisen maalinsa Brandner teki uransa kolmannessa NHL-ottelussa San Jose Sharksia vastaan.

## Paluu Eurooppaan

Brandner pelasi Pohjois-Amerikassa vielä kaudella 2004–2005, mutta ainoastaan farmiseura Houstonissa. Seuraavaksi kaudeksi Brandner palasikin Eurooppaan ja pelasi kauden Elitserienissä, edustaen Södertälje SK:ta.

Vuosina 2006–2008 Brandner pelasi jälleen Saksassa, edustaen Hamburg Freezersia. Uransa lopun, vuodet 2008–2012, Brandner pelasi Itävallassa Klagenfurterin joukkueessa.

Brandner pelasi urallaan Itävallan pääsarjassa 397 ottelua, Saksan DEL-liigassa 253 ottelua ja edusti Itävaltaa yhteensä 56:ssa A-maaottelussa. Brandner voitti urallaan kerran Saksan mestaruuden (kaudella 2002–2003) sekä kolmesti Itävallan mestaruuden (1999–2001 ja 2008–2009).

## Lähteet
Luonnonvarakeskus

**Luonnonvarakeskus** (Luke) on maa- ja metsätalousministeriön alainen tutkimuslaitos, joka aloitti toimintansa 1. tammikuuta 2015. Luonnonvarakeskus muodostettiin yhdistämällä Maa- ja elintarviketalouden tutkimuskeskus MTT, Metsäntutkimuslaitos Metla, Riista- ja kalatalouden tutkimuslaitos RKTL sekä Maa- ja metsätalousministeriön tietopalvelukeskus Tiken tilastotuotanto.

Luonnonvarakeskus on VTT:n jälkeen Suomen toiseksi suurin tutkimuslaitos.

Luken pääjohtaja on 10. syyskuusta 2018 alkavalla viisivuotiskaudella tekniikan tohtori Johanna Buchert. Häntä edelsi Tampereen yliopiston rehtoriksi siirtynyt filosofian tohtori, professori Mari Walls.

## Tehtävät
Luonnonvarakeskuksesta annetun lain mukaan sen toimialaa on uusiutuvien luonnonvarojen kestävään käyttöön perustuvan kilpailukykyisen elinkeinotoiminnan sekä hyvinvoinnin ja maaseudun elinvoimaisuuden edistäminen. Keskuksen tehtävänä on harjoittaa toimialallaan tieteellistä tutkimus- ja kehittämistoimintaa, tuottaa tietoa ja asiantuntijapalveluita yhteiskunnallisen päätöksenteon sekä viranomaistoiminnan tueksi, harjoittaa tiedon ja teknologian siirtoa, tuottaa  tilastoja ja ylläpitää  rekistereitä. Myös geenivarojen monimuotoisuuden säilyttämiseen liittyvät tehtävät ja kansainvälisen yhteistyön edistäminen lukeutuvat tutkimuslaitokselle säädettyihin tehtäviin.

## Tutkimuksen teemat
Luken tutkimus on ryhmitelty neljään tutkimusohjelmaan: Kannattava ja vastuullinen alkutuotanto,  Biokiertotalous, Ilmastoviisas hiilenkierto ja Sopeutumis- ja palautumiskykyinen biotalous. Lisäksi Lukella on viranomais- ja asiantuntijapalveluihin keskittyvä ohjelma,  Viranomais- ja asiantuntijapalvelut. 

## Toimipaikat
Luonnonvarakeskuksen johtokeskus sijaitsee  Helsingissä Viikin kampuksella. Luonnonvarakeskuksen alueellisen toiminnan strategian mukaan Luonnonvarakeskuksella on neljä päätoimipaikkaa:  pääkonttori pääkaupunkiseudulla, Jokioinen, Joensuu ja Oulu. Maakunnissa on lisäksi yli 20 toimipistettä.

## Lähteet
* http://www.luke.fi
* MMM:n tiedote "Luonnonvarakeskuksen pääjohtajaksi nimitettiin Mari Walls", 6.11.2014 
* MMM:n tiedote: "Luonnonvarakeskuksen alueellinen toiminta linjattu, päätoimipaikkoja neljä" 27.3.2014 
* MMM:n tiedote "MTT, Metla ja RKTL yhdistetään Luonnonvarakeskukseksi" 17.1.2013 
* MMM:n tiedote "Luonnonvarakeskuksen johto Helsinkiin" 28.5.2013 

### Viitteet
Valkovatsakäpinkäinen

**Valkovatsakäpinkäinen** (*Ceblepyris pectoralis*) on käpinkäisten heimoon kuuluva varpuslintu.

## Levinneisyys
Valkovatsakäpinkäistä tavataan Länsi-, Keski- ja Itä-Afrikassa sekä eteläisen Afrikan pohjoisosissa. Lajin ei uskota olevan vaarassa, ja se on luokiteltu elinvoimaiseksi.

## Lähteet
Tekstuaalinen variaatio

**Tekstuaalisella variaatiolla** viitataan yhden tekstin eri versioiden välisiin eroihin (ns. ulkoisiin variantteihin) tai tekstiin tehtyihin muutoksiin yhdessä dokumentissa (ns. sisäisiin variantteihin). Lisäksi tekstuaalisella variaatiolla voidaan viitata prosessiin, jossa yhdessä dokumentissa olevaa tekstiä muutetaan, tai sellaiseen tekstuaaliseen transmissioon, jossa tekstistä tuotetaan uusi, edellisestä versiosta poikkeava versio.

## Lähteet

## Aiheesta muualla
*Kirjallisuudentutkimuksen aikakauslehti Avain. Tekstuaalitieteet (erikoisnumero). 3/2010
* 
* 
*
Janika-myrsky

**Janika-myrsky** oli Suomea 15. marraskuuta 2001 koetellut myrsky. Sen aikana kovin 10 minuutin keskituulen nopeus oli 30 m/s, joka mitattiin Rauman Kylmäpihlajassa. Järvialueilla voimakkain keskituulen nopeus vaihteli 21–22 m/s:n välillä. Ilmatieteen laitoksen mukaan vastaavaa tuulennopeutta oli ennen Janikaa havaittu maa-alueilla elokuussa 1959. 

Eniten tuhoa myrsky aiheutti Pirkanmaalla, Hämeessä, Itä-Hämeessä ja Uudellamaalla. Myrsky vaati ainakin yhden kuolonuhrin, kun Keskustapuolueen kansanedustaja Olavi Ala-Nissilän poika kuoli. Janika-myrsky ja aiemmin marraskuussa myrskynnyt Pyry-myrsky aiheuttivat yhdessä noin 7,3 miljoonan kuutiometrin puustotuhot.

## Lähteet
Kongonharmaakäpinkäinen

**Kongonharmaakäpinkäinen** (*Ceblepyris graueri*) on käpinkäisten heimoon kuuluva varpuslintu.

## Levinneisyys
Kongonharmaakäpinkäistä tavataan Kongon demokraattisessa tasavallassa ja Ugandassa. Lajia on kuvattu harvinaiseksi ja erittäin paikalliseksi. Se on luokiteltu elinvoimaiseksi.

## Lähteet
Echoes of Decimation

__NOTOC__
**Echoes of Decimation** on yhdysvaltalaisen teknisen death metal -yhtyeen Originin kolmas studioalbumi. Se julkaistiin vuonna 2005 levymerkillä Relapse Records.

Albumista julkaistiin myös rajoitettu 1000 kappaleen vinyylipainos.

## Kappaleet
#
#
#
#
#
#
#
#
#

## Kokoonpano
* James Lee – laulu
* Clinton Appelhanz – kitara, laulu, tuottaja, äänittäjä
* Paul Ryan – kitara, laulu
* Mike Flores – basso
* James King – rummut

### Tuotanto
* Robert Rebeck – tuottaja, äänittäjä
* Matthew F. Jacobson – vastaava tuottaja
* Alan Douches – masteroija
* Robert Black – kansitaide, grafiikka

## Arvostelut
* Blabbermouth: 3/10 
* Global Domination: 7.5/10 
* Imperiumi: 8½/10
* The Metal Crypt: 4.5/5 

## Lähteet

## Aiheesta muualla
* 
*
Afrikanharmaakäpinkäinen

**Afrikanharmaakäpinkäinen** (*Ceblepyris caesius*) on käpinkäisten heimoon kuuluva varpuslintu.

## Levinneisyys
Afrikanharmaakäpinkäistä tavataan Burundissa, Kamerunissa, Kongon demokraattisessa tasavallassa, Päiväntasaajan Guineassa, Etiopiassa, Keniassa, Malawissa, Mosambikissa, Nigeriassa, Ruandassa, Etelä-Afrikassa, Etelä-Sudanissa, Sudanissa, Swazimaassa, Tansaniassa, Ugandassa ja Zimbabwessa. Lajin on yleinen levinneisyysalueensa pohjoisosissa ja harvinainen etelässä. Sen ei uskota olevan vaarassa, ja se on luokiteltu elinvoimaiseksi.

## Lähteet
Madagaskarinkäpinkäinen

**Madagaskarinkäpinkäinen** (*Ceblepyris cinereus*) on käpinkäisten heimoon kuuluva varpuslintu.

## Levinneisyys
Madagaskarinkäpinkäistä tavataan Komoreilla, Madagaskarissa ja Mayottella. Lajin on kuvattu olevan sopivissa elinympäristöissä yleinen Madagaskarissa. Sen ei uskota olevan vaarassa, ja laji on luokiteltu elinvoimaiseksi.

## Lähteet
Sinikäpinkäinen

**Sinikäpinkäinen** (*Cyanograucalus azureus*) on käpinkäisten heimoon kuuluva varpuslintu.

## Levinneisyys
Sinikäpinkäistä tavataan Länsi-Afrikan eteläosissa ja Keski-Afrikassa. Sen ei uskota olevan vaarassa, ja laji on luokiteltu elinvoimaiseksi.

## Lähteet
Mauritiuksenlivertäjä

**Mauritiuksenlivertäjä** (*Lalage typica*) eli aiemmalta nimeltään **mauritiuksenkäpinkäinen** on käpinkäisten heimoon kuuluva varpuslintu.

## Levinneisyys
Mauritiuksenlivertäjää tavataan kotoperäisenä Mauritiuksella. Sen kannaksi arvioidaan 420 täysikasvuista yksilöä. Laji on luokiteltu erittäin uhanalaiseksi, koska sen levinneisyysalue ja populaatio ovat pienet. Sen elinympäristöä ovat kosteat ainavihannat metsät. Mauritiuksenlivertäjäkantaa uhkaavat vieraslajit.

## Lähteet
Réunioninlivertäjä

**Réunioninlivertäjä** (*Lalage newtoni*) eli aiemmalta nimeltään **réunioninkäpinkäinen** on käpinkäisten heimoon kuuluva varpuslintu.

## Levinneisyys
Réunioninlivertäjää tavataan kotoperäisenä Réunionilla. Laji on vähentynyt jatkuvasti, ja sen populaatioksi arvioidaan noin 75 yksilöä, joista pesiviä pareja on noin 25. Laji on luokiteltu äärimmäisen uhanalaiseksi. Réunioninlivertäjän elinympäristöä ovat ainavihannat metsät. Kantaa uhkaavat vieraslajit kuten kissat ja rotat. Koiras ja naaras eroavat toisistaan ulkonäöltään. Koiras on harmaa.

## Lähteet
Vissaveden tekojärvi

**Vissaveden tekojärvi** on tekojärvi Keski-Pohjanmaalla Kaustisen ja Vetelin rajalla, mutta kuuluu hallinnollisesti Kaustiseen. Sen pinta-ala on 3,5 km² ja se valmistui 1966. Ennen tekojärven rakentamista paikalla oli pieni järvi.

Vissaveden tekojärvi kuuluu Perhonjoen vesistöön. Sen rantaviivan pituus on 21,68 km ja korkeustaso 98 metriä.

## Lähteet
Herman Cedercreutz

**Herman Cedercreutz** (alun perin aateloimattomana **Tersmeden**) () oli ruotsalainen 1700-luvun alkupuolen diplomaatti, kreivi ja valtaneuvos. Hän toimi Ruotsin Pietarin-lähettiläänä vuosina 1722–1727,  nimitettiin kamarirevision presidentiksi vuonna 1736 ja valtaneuvokseksi 1742. Hän oli Ruotsin toinen neuvottelija Turun rauhan solmimisessa 1743, jonka jälkeen hän palasi uudelleen Pietarin-lähettilääksi. Kreivin arvon hän sai vuonna 1751. Hän osti Suomesta Köyliönkartanon,  joka on pysynyt suvun hallussa tähän päivään saakka. Cedercreutzin katsotaan rauhanneuvotteluissa 1743 saaneen Ruotsin rauhanehtoja lievennetyiksi niin, että Uusimaa jäi Ruotsille. Tämä oli mahdollista, koska hän tunsi Venäjän keisarinna Elisabetin ja saattoi vedota kirjeitse häneen.

## Lähteet

## Aiheesta muualla
Bryant Park

**Bryant Park** on New Yorkiin kuuluvan Manhattanin saaren keskellä oleva puisto. Puistossa on mahdollista pelata erilaisia puistopelejä. Lisäksi siellä on lapsille karuselli ja talvisin luistinrata. Puistossa on myös ajoittain elokuvanäytöksiä. Puisto sijaitsee aivan New Yorkin kaupunginkirjaston, New York Public Libraryn vieressä, mikä tekee puistosta kirjastossa vieraileville suositun lukupaikan. Lounasaikaan puiston ruokapisteet täyttyvät lounastajista. 

Bryant Park on muodoltaan suorakulmainen. Puisto ja sen vieressä olevaa kirjastoa rajoittavat idässä Fifth Avenue, lännessä Sixth Avenue sekä etelässä ja pohjoisessa 40. ja 42. katu.

## Historia
Puiston paikalla sijaitsi 1840-luvun alussa rakennettu massiivinen tekoallas Croton Distributing Reservoir, jonka muurit olivat 15 metriä korkeat ja 7,5 metriä paksut. Vesialtaan viereen rakennettiin vuoden 1853 maailmannäyttelyyn suuri lasipalatsi Crystal Palace sekä näkötorni Latting Observatory. Näkötorni paloi vuonna 1854, ja kun Crystal Palace tuhoutui tulipalossa vuonna 1858, niiden paikalle rakennettiin puisto; Reservoir Square. Vuonna 1884 puisto nimettiin yhdysvaltalaisen runoilijan William Cullen Bryantin mukaan. 1900-luvun alussa tekoallas purettiin ja sen paikalle rakennettiin nykyinen kirjasto. 

## Lähteet

## Aiheesta muualla

* Bryant Park
Mike V: Skateboard Party

**Mike V: Skateboard Party** on Ratrod Studion kehittämä rullalautailuaiheinen videopeli, joka on suunniteltu kosketusnäytöille. Pelin tarkoitus on kerätä mahdollisimman paljon pisteitä tekemällä erilaisia temppuja. Pisteillä pelaaja voi ostaa uusia hahmoja, lautoja ja vaatteita. Pelin päähenkilö on rullalautailija Mike Vallely. Pelissä on myös online-taulukot, jossa näkee parhaimmat (korkeimman pistemäärän saaneet) pelaajat. Pelissä on kolme kenttää, jossa voi kerätä palkintoja suorittamalla erilaisia tehtäviä. Pelistä on saatavana myös ilmainen kokeiluversio, jossa on vain yksi kenttä.

## Lähteet
Maurice Lemairen tunneli

**Maurice Lemairen tunneli** eli **Vogeesien tunneli** (*Tunnel Maurice-Lemaire*) on Vogeesien vuorijonon läpi kulkeva maantietunneli Ranskassa Saint-Dién itäpuolella. Sen pituus on 6&nbsp;872 metriä. Se valmistui vuonna 1937 alun perin rautatietunneliksi, mutta vuosina 1973–1976 se muutettiin maantietunneliksi. Tunneli on nimetty poliitikko Maurice Lemairen (1895–1979) mukaan.

Tunneli oli suljettuna 2004–2008 turvallisuustöiden vuoksi. Syynä oli Mont Blancin tunnelissa sattunut vakava tunnelionnettomuus, jossa kuoli 39 henkeä.

## Lähteet
Kangasherkkutatti

**Kangasherkkutatti** (*Boletus pinetorum*) on kivitattien sukuun kuuluva laji. Se on erinomainen ruokasieni.

## Ulkonäkö
Kangasherkkutatti muistuttaa männynherkkutattia ja herkkutattia. Sen lakki on väriltään harmaan ja punertavanruskean sävyinen ja sen reuna on ryppyinen. Jalka on enimmäkseen valkoinen, mutta siinä on hieman punaruskeaa sävyä.

## Elinympäristö
Kangasherkkutatti kasvaa männyn seurassa ja sitä esiintyy mäntymetsissä.

## Lähteet
Euroopan globalisaatiorahasto

**Euroopan globalisaatiorahasto** (lyh. EGR), () on Euroopan unionin rahasto, jonka tarkoitus on auttaa globalisaation takia työttömäksi jääneitä.

Euroopan komission sivustolla siitä sanotaan seuraavaa: "Euroopan globalisaatiorahasto auttaa maailmankaupan muutosten vuoksi työttömiksi jääneitä työllistymään ja hankkimaan uusia taitoja. Tukea voi saada esimerkiksi silloin, kun suuryritys on lopetettu tai tehdas siirretty EU:n ulkopuolelle. Globalisaatiorahasto voi jakaa tukea 500 miljoonaa euroa vuodessa."

Suomessa se on työ- ja elinkeinoministeriön alainen ja sen neuvotteleva virkamies on Outi Viljamaa ja käynnissä olevien EGR-hankkeiden ylitarkastaja on Antto Korhonen.

Suomessa oli vuonna 2013 käynnissä kaksi Euroopan globalisaatiorahaston rahoittamaa hanketta Nokialta ja Nokian alihankkijoilta irtisanottujen palvelemiseen.

## Lähteet
* http://egr.fi/
* http://tem.fi/ajankohtaista/uutiset/euroopan_globalisaatiorahaston_suomen_verkkosivut_on_avattu!.111964.news 
* http://ec.europa.eu/social/main.jsp?catId=326&langId=fi
BE (Beady Eyen albumi)

**BE** on englantilaisen rock-yhtyeen Beady Eyen toinen studioalbumi. Se julkaistiin Isossa-Britanniassa 10. kesäkuuta 2013.

## Kappaleet
#
#
#
#
#
#
#
#
#
#
#

### Tupla LP:n bonuskappaleet
#
#
#

### Deluxe version bonuskappaleet
#
#
#
#

### Japanin bonuskappaleet
#
#

## Kokoonpano
* Liam Gallagher – laulu, tamburiini, kitara
* Gem Archer – kitara, kosketinsoitin, taustalaulu
* Andy Bell – kitara, kosketinsoitin, taustalaulu
* Chris Sharrock – rummut, lyömäsoittimet
* Jay Mehler – bassokitara
* Dave Sitek – tuottaja

## Arviot
* Allmusic: 

## Aiheesta muualla
* BE discogs.com -sivustolla

## Lähteet
Dynamite (kappale)

**Dynamite** on brittiläisartisti Taio Cruzin neljäs single hänen toiselta, Rokstarr-studioalbumilta. Kappaleen sanoittivat Taio Cruz, Max Martin, Bonnie McKee, Benny Blanco ja Dr. Luke sekä tuottivat Dr. Luke ja Blanco.

Britanniassa kappale julkaistiin hänen The Rokstarr Collection-kokoelma-albumin ensimmäisenä singlenä. Kappale julkaistiin Yhdysvaltain ja Kanadan radioasemilla 30. toukokuuta 2010 hänen toisena singlenä sekä Euroopan radioasemilla hänen neljäntenä singlenä. Virallisella remix-versiolla vierailee Cruzin sillä hetkellä uusi levy-yhtiötoveri Jennifer Lopez.

"Dynamite" oli Cruzin toinen single, joka saavutti Britannian singlelistan ja Canadian Hot 100:n kärkisijan, samalla kun se saavutti listan kärjen Belgiassa, Irlannissa, Australiassa ja Uudessa-Seelannissa. Kappale saavutti Yhdysvaltain Billboard Hot 100 -listalla toisen sijan, ja tammikuussa 2012 singleä oli myyty Yhdysvalloissa ja Kanadassa yli 5.7 miljoonaa kappaletta saavuttaen toiseksi suurimmat myyntiluvut brittiläisten artistien joukossa digitaalisella aikakaudella, päästäen edelleen vain Adelen "Rolling in the Deepin".

Kappale esitettiin live action/CGI-elokuvassa Hop. Kappale on myös mukana pelissä Just Dance 3.

## Lähteet
Eurocup Formula Renault 2.0 -kausi 2014

**Eurocup Formula Renault 2.0 -kausi 2014** oli 24. nykyiselle Eurocup Formula Renault-sarjalle. Kausi alkoi 26. huhtikuuta Espanjan Alcañizin radalla ja päättyi 19. lokakuuta Espanjan Jezerissä.

Sarjan mestaruuden vei hollantilainen Nyck de Vries, toiseksi sijoittui norjalainen Dennis Olsen ja kolmanneksi thaimaalainen Alexander Albon.

## Tallit ja kuljettajat

**<span style="padding:1px 4px; color:black; background-color:#FFB814;">J</span>** = Sarjan Junior -luokan kuljettajat kaudella 2014 
**<span style="padding:1px 4px; color:white; background-color:#000000;">G</span>** = vieraileva kuljettaja, joka ei ole oikeutettu saamaan pisteitä.

## Kilpailukalenteri

## Kuljettajien loppupisteet

## Lähteet
Punajalkahapero

**Punajalkahapero** (*Russula rhodopus*) on haperoiden sukuun kuuluva laji. Se ei ole myrkyllinen, mutta ei myöskään hyvä ruokasieni.

## Ulkonäkö
Punajalkahapero muistuttaa isohaperoa, josta se eroaa pienemmän kokonsa sekä jalan punaisemman värin ja paksuuden vuoksi. Sen lakki on viininpunainen ja lakkamaisesti kiiltävä. Muita punajalkahaperoa muistuttavia lajeja ovat koivunlehtohapero (*Russula intermedia*) ja tulipunahapero (*Russula emetica*). 

## Elinympäristö
Punajalkahaperon isäntäpuita ovat havupuut ja sitä esiintyy rehevissä mäntymetsissä.

## Lähteet

## Aiheesta muualla
* Luontoportti: Punajalkahapero (''Russula rhodopus'')
Voilee

**Voilee** () on naisten asusteissa ja verhoissa käytetty ohut läpikuultava kangas. Se on yksiväristä tai värjätty painamalla. Materiaalina on puuvilla, silkki tai tekokuitu.

## Lähteet